MESTSKÁ ČASŤ BRATISLAVA – NOVÉ MESTO
Miestny úrad Bratislava – Nové Mesto

Materiál na rokovanie
Miestneho zastupiteľstva
16. 6. 2011

    N á v r h

úpravy textu bodu IV. Zásad poskytovania finančných výpomocí obyvateľom mestskej časti Bratislava – Nové Mesto platných od   16. 6. 2011

Predkladá :							Materiál obsahuje :

Ing. Ľudovít Kollárik					1/ Návrh uznesenia                                  
prednosta úradu						2/ Dôvodovú správu s úpravou

Spracovateľ :							Stanovisko právnej skupiny : 

JUDr. Dušan Jahelka					nie je potreba   
vedúci oddelenia  						právneho posúdenia
bytového a sociálnych služíeb 

j ú n  2011
Návrh uznesenia

Miestne zastupiteľstvo
 
s c h v a ľ u j e

upravené Zásady poskytovania finančných výpomocí obyvateľom mestskej časti Bratislava – Nové Mesto s platnosťou  od 16. 6. 2011

a/  bez pripomienok

b/  s pripomienkami

Dôvodová správa

Samospráva mestskej časti Bratislava – Nové Mesto v rámci dlhodobého projektu v súčinnosti so zmluvným partnerom Dexia banka Slovensko a.s. poskytovala matkám novonarodených detí z mestskej časti Bratislava – Nové Mesto a vo  výnimočných riešeniach, sumu 200 EUR. 

Tento pilotný projekt v rámci samosprávnych orgánov  bol mimoriadne obľúbený a bol návodom sociálnej pomoci aj pre ďalšie samosprávne orgány nielen v Bratislave, ale i v celej Slovenskej republike. 

Pretože doterajší bankový partner v mesiaci apríl 2011 potvrdil napriek rokovaniam ukončenie zmluvnej spolupráce pre celoplošné zrušenie aj  produktu  detskej vkladnej knižky, ako pre nich už finančne nevýhodného (sponzorský príspevok predstavoval sumu  30 EUR na jedno dieťa), predkladá sa malá úprava textu bodu IV. Zásad poskytovania finančných výpomocí obyvateľom mestskej časti Bratislava – Nové Mesto, a to takto : 

a/ Starosta mestskej časti Bratislava – Nové Mesto poskytne od 1. 6. 2011 pri narodení dieťaťa obyvateľke mestskej časti Bratislava – Nové Mesto  jednorazovú finančnú výpomoc v peňažnej forme vo výške 200 EUR z rozpočtových zdrojov samosprávy mestskej časti. 

b/ Pri narodení prvého dieťaťa v bežnom  roku na území mestskej časti Bratislava – Nové Mesto, predstaviteľ jej samosprávnych orgánov priamo v pôrodnici odovzdá matke dieťaťa (občianke Slovenskej republiky)  finančný dar v hodnote 200 EUR.

Miestna rada  odporučila miestnemu zastupiteľstvu predložený návrh úpravy schváliť na svojom rokovaní dňa 6. 6. 2011. S  koncepciou predloženej úpravy sa oboznámili členovia komisie sociálnej a bývania Miestneho zastupiteľstva mestskej časti Bratislava – Nové Mesto na rokovaní 2. 6. 2011.